คือผมอายุ 25 ปีมีการถ่ายอุจจาระมีเลือด ไป ร.พ ใช้นิ้วสวนทวารดูภายในไม่พบอะไร หลังจากนั้นก็เลยส่งตรวจอุจจาระ ผลออกมาคือ RWC 3-5 WBC 1-2 แล้วค่าตัวเลขของ RBC และ WBC อยู่ที่เท่าไหร่ครับ ผมเป็นอะไรหรือเปล่าครับ ื
สวัสดีค่ะ ผลการตรวจอุจจาระด้วยกล้องจุลทรรศน์ หากพบเม็ดเลือดแดง (RBC) 3-5 เซลล์ (ต่อ high powerfiled) และพบเม็ดเลือดขาว (WBC) 1-2 เซลล์ (ต่อ high powerfiled) ถือว่าผิดปกติ เพราะโดยปกติ ไม่ควรพบเม็ดเลือดทั้ง 2 ชนิด หรืออย่างมาก ก็พบเม็ดเลือดขาวได้แค่ 1 เซลล์ค่ะดังนั้น ถือว่าผลตรวจอุจจาระผิดปกติ โดยสาเหตุของการพบเม็ดเลือดขาวและเม็ดเลือดแดง ได้แก่- ลำไส้อักเสบติดเชื้อเฉียบพลัน- ริดสีดวงทวาร- แผลปริขอบทวารหนัก (anal fissure)- โรคลำไส้อักเสบเรื้อรัง เช่น โรค ulcerative colitis, Crohn' s disease- ถุงผนังลำไส้ใหญ่โป่งพอง- ติ่งเนื้อและเนื้องอกในลำไส้ใหญ่- มะเร็งลำไส้ใหญ่และทวารหนัก แต่ปกติจะพบในคนอายุมาก แทบไม่พบในคนอายุน้อยค่ะแนะนำควรปรึกษาแพทย์ที่ตรวจ เรื่องการตรวจเพิ่มเติมเพื่อหาสาเหตุต่อไปค่ะ หรือหากมีอาการท้องเสียอยู่ แนะนำควรรักษาอาการท้องเสียให้หาย แล้วตรวจอุจจาระซ้ำอีกครั้งค่ะ